Búast við holskeflu flóttamanna frá Sýrlandi Ótti almennings í Sýrlandi við loftárásir vegna efnavopnaárásarinnar í Damaskus í síðustu viku fer vaxandi . Staða sýrlenskra fjölskyldna og barna versnar með hverjum deginum sem líður og búist er við gífurlegri aukningu flóttamanna yfir landamærin til nærliggjandi landa á næstu dögum og viku . Barnaheill - Save the Children sem starfa á landamærum Sýrlands óttast um öryggi og ástand flóttamannanna og kalla eftir fjárstuðningi almennings til að mæta fjölgun flóttamanna . Mannúðarsamtök sem starfa á svæðinu búa sig undir holskeflu flóttamanna yfir landamærin . Daglega reyna þúsundir Sýrlendinga að komast yfir landamærin til Jórdaníu og Líbanon , en búist er við að sú tala geti hækkað mjög á næstunni . “ Átökin sem staðið hafa yfir í tvö og hálft ár hafa skapað hörmulegar aðstæður fyrir sýrlensk börn . Barnaheill – Save the Children fordæma notkun efnavopna , sérstaklega gegn börnum . Samtökin leggja mikla áherslu á að það sé forgangsmál að börn fái vernd gegn hörmungunum og að þau séu örugg , ” segir Erna Reynisdóttir , framkvæmdastjóri Barnaheilla - Save the Children á Íslandi . Save the Children hafa hjálpað 700 þúsund börnum og fjölskyldum þeirra í Sýrlandi og nærliggjandi löndum . Fjárstuðningur frá alþjóðasamfélaginu hefur ekki mætt kostnaði , en þörfin er gífurleg að sögn Ernu ; “ Á þessum viðkvæma tímapunkti er mikilvægt að alþjóðasamfélagið missi ekki sjónar á þeim mannlega harmleik sem þarna er að eiga sér stað . Samtökin þurfa miklu meiri fjárstuðning frá alþjóðasamfélaginu til að geta brugðist við þessari hræðilegu mannúðarkrísu . ” Ástandið í flóttamannabúðunum Héðinn Halldórsson , fjölmiðlafulltrúi alþjóðasamtaka Save the Children , er nú í flóttamannabúðunum Za'atari í Jórdaníu við landamæri Sýrlands . “ Við höfum mjög miklar áhyggjur af versnandi stöðu flóttamanna í Sýrlandi . Óttinn við loftárásir vegna eiturefnaárásarinnar í Al-Ghouta hefur heltekið fólkið í búðunum . Þegar flóttamennirnir heyra fréttinrnar vara þeir ættingja sína í Sýrlandi við . Við erum að búa okkur undir að auka aðstoðina til muna , ” segir Héðinn . Alþjóðasamtökin hafa óskað eftir fjárhagsstuðningi til að geta sent nauðsynleg gögn og mannafla á staðinn til að mæta þessari auknu þörf Barnaheill – Save the Children á Íslandi kalla eftir stuðningi allra sem geta lagt sitt af mörkum til að koma Sýrlendingum til hjálpar . Söfnunarsímarnir eru 904 1900 ( 1.900 kr. ) og 904 2900 ( 2.9